KOMISSION TIEDONANTOEUROOPAN PARLAMENTILLEEuroopan unionin toiminnasta tehdyn sopimuksen 294 artiklan 6 kohdan mukaisesti neuvoston kannasta, joka koskee neuvoston asetuksen (EY) N:o 1290/2005 ja neuvoston asetuksen (EY) N:o 1234/2007 muuttamisesta unionin vähävaraisimmille henkilöille suunnatun elintarvikkeiden jakelun osalta annettavan Euroopan parlamentin ja neuvoston asetuksen hyväksymistä /* KOM/2012/034 lopullinen - 2008/0183 (COD) */





2008/0183 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston kannasta, joka koskee neuvoston asetuksen (EY) N:o 1290/2005 ja neuvoston asetuksen (EY) N:o 1234/2007 muuttamisesta unionin vähävaraisimmille henkilöille suunnatun elintarvikkeiden jakelun osalta annettavan Euroopan parlamentin ja neuvoston asetuksen hyväksymistä 1. Tausta Päivä, jona ehdotus on toimitettu Euroopan parlamentille ja neuvostolle (asiakirja KOM(2008) 563 lopullinen – 2008/183 COD): || 25.9.2008 Päivä, jona Euroopan talous- ja sosiaalikomitea on antanut lausuntonsa: || 20.1.2011 Päivä, jona Euroopan parlamentti on vahvistanut ensimmäisen käsittelyn kantansa: || 26.3.2009 Päivä, jona muutetut ehdotukset on toimitettu: || 17.9.2010 3.10.2011 Päivä, jona neuvoston kanta on vahvistettu: || 23.1.2012 (arvio) 2. Komission ehdotuksen tavoite Vähävaraisimpia henkilöitä koskeva EU:n ohjelma otettiin alun perin käyttöön vuonna 1987, jotta jäsenvaltiot voisivat käyttää julkisia interventiovarastoja elintarvikeapuun. Koska markkinainterventioiden rooli on sittemmin muuttunut huomattavasti, komission ehdotuksen tavoitteena on mukauttaa ohjelmaa YMP:n muuttuneeseen tilanteeseen interventiovarastojen vähenemisen myötä ottamalla käyttöön kaksi hankintalähdettä (interventio ja markkinoilta tehtävät hankinnat siten, että etusijalle asetetaan ensiksi mainittu vaihtoehto). Ehdotuksen tavoitteena on niin ikään parantaa ohjelmassa tarjottavien elintarvikkeiden ravintotasapainoa (jaettavien elintarvikkeiden aiempaa laajempi valikoima, ravitsemukselliset ominaisuudet mukaan luettuina). Euroopan parlamentti on voimakkaasti puoltanut ohjelman rahoittamista kokonaisuudessaan unionin talousarviosta. Euroopan talous- ja sosiaalikomitean lausunto on samansuuntainen. Sen vuoksi komission viimeisimmän muutetun ehdotuksen mukaan EU:n 100 prosentin rahoitukselle on asetettu 500 miljoonaa euron vuotuinen yläraja. Elintarvikkeiden unionin alkuperää koskeva käsite ja ohjelman täytäntöönpanoon suoraan liittyvien varastointikustannusten tukikelpoisuus otettiin niin ikään käyttöön Euroopan parlamentin suosituksesta. Ottaen huomioon, että jakeluohjelmalla paitsi edistetään yhteisen maatalouspolitiikan tavoitteiden saavuttamista että myös lisätään unionin sosiaalista koheesiota, komissio ehdotti kahta oikeusperustaa (42 ja 43 artiklan 2 kohta yhdessä 175 artiklan 3 kohdan kanssa). Lisäksi ehdotuksessa säädettiin ehdotettujen toimenpiteiden mukauttamisesta Lissabonin sopimuksen delegoituja säädöksiä ja täytäntöönpanosäädöksiä koskeviin määräyksiin. 3. Huomautukset neuvoston kannasta 3.1 Neuvoston ensimmäisen käsittelyn kantaa koskevat yleiset huomautukset Komissio voi hyväksyä neuvoston kannan, joka on tulos kolmen toimielimen rakentavista neuvotteluista. Kanta noudattaa komission muutetun ehdotuksen keskeisiä tavoitteita ja taustalla olevaa toimintamallia. 3.2 Sopimukseen pääsy neuvoston kannasta Neuvoston kanta syntyi tuloksena hallitusten ja toimielinten välisistä tiiviistä neuvotteluista, jotka käytiin Euroopan parlamentin hyväksyttyä kantansa ensimmäisessä käsittelyssä 26. maaliskuuta 2009. Epävirallisissa ja teknisissä kokouksissa on päästy kompromissiin useista avoimista kysymyksistä ja varsinkin oikeusperustasta ja ohjelman lakkauttamisesta asteittain vuoden 2013 jälkeen. Tämän kompromissin mukaisesti puheenjohtajavaltio Puola esitti maatalouden erityiskomitealle asiakirjan, joka perustuu pitkälti komission toiseen muutettuun ehdotukseen (KOM(2011) 634 lopullinen). Samaan aikaan komissio antoi lausuman, jossa pantiin merkille Saksan ja Ranskan yhteinen lausuma ohjelman tulevaisuudesta vuoden 2013 jälkeen. Kolmikantaneuvotteluissa 6. joulukuuta 2011 Euroopan parlamentti ilmoitti tukevansa voimakkaasti ohjelman jatkamista. Maatalousvaliokunta hyväksyi tämän kannan virallisesti 12. joulukuuta 2011 ja lisäksi suositteli, että Euroopan parlamentti hyväksyisi toisessa käsittelyssä ehdotetun kompromissin. Neuvosto pääsi 15. joulukuuta 2011 poliittiseen yhteisymmärrykseen ohjelman jatkamisesta vuoteen 2013. Neuvoston ensimmäisen käsittelyn kanta on määrä hyväksyä 23. tammikuuta 2012. Tarkistettu ohjelma sisältää seuraavat keskeiset säännökset: – Markkinoilta tehtävät hankinnat ovat ohjelman säännöllinen hankintalähde interventiovarastojen täydentämiseksi. Etusija annettaisiin kuitenkin soveltuvien interventiovarastojen käytölle, sikäli kun niitä on käytettävissä. – Ohjelma rahoitetaan jatkossakin kokonaisuudessaan EU:n talousarviosta; rahoituksen määrä on enintään 500 miljoonaa euroa varainhoitovuotta kohti. – Jäsenvaltiot valitsevat elintarvikkeet objektiivisin perustein ottaen huomioon ravintoarvot ja jaettavaksi soveltuvuuden. – Jäsenvaltiot voivat asettaa etusijalle unionista peräisin olevat elintarvikkeet. – Hyväntekeväisyysjärjestöille aiheutuvista varastointikustannuksista voidaan maksaa korvaus tulevaisuudessa. Kompromissin tärkeimmät seikat, joista käytiin neuvotteluja ja päästiin sopimukseen kolmen toimielimen kesken, ovat seuraavat: – Nykyinen ohjelma lopetetaan vaiheittain. Ohjelman vaiheittaisen lopettamisen olisi päätyttävä vuoden 2013 vuosittaisen suunnitelman toteutumisen myötä. – Vähävaraisimpia henkilöitä koskevan EU:n ohjelman oikeusperusta säilyy samana (42 artikla ja 43 artiklan 2 kohta) ohjelman vaiheittaisen lopettamisen ajan. – Taannehtiva soveltaminen 1. tammikuuta 2012 alkaen. – Yhteisymmärryksen saavuttamisen helpottamiseksi Lissabonin sopimuksen mukaisesti säännöksiin tehtäviä mukautuksia ei poikkeuksellisesti sisällytetä asetukseen, minkä vuoksi nykyisten täytäntöönpanosääntöjen soveltaminen jatkuu. 4. Komission ja jäsenvaltiodien lausumat Komissio on antanut lausuman, jossa pannaan merkille Ranskan ja Saksan yhteinen lausuma. Nämä lausumat ovat liitteessä. 5. Päätelmä Komissio kannattaa toimielinten välisten neuvottelujen tuloksia ja voi näin ollen hyväksyä neuvoston ensimmäisen käsittelyn kannan varmistaakseen ohjelman jatkumisen vuoteen 2013 asti. LIITE Komission lausuma Komissio panee merkille toistuvat keskustelut neuvostossa, jossa kuuden jäsenvaltion määrävähemmistö on vastustanut ehdotusta, komission ehdotuksesta Euroopan parlamentin ja neuvoston asetukseksi neuvoston asetuksen (EY) N:o 1290/2005 ja neuvoston asetuksen (EY) N:o 1234/2007 muuttamisesta unionin vähävaraisimmille henkilöille suunnatun elintarvikkeiden jakelun osalta. Komissio panee lisäksi merkille Ranskan ja Saksan yhteisen lausuman, jossa molemmat maat ilmoittivat, että – ne suostuvat jatkamaan ohjelmaa siirtymäkauden ajan, joka päättyy lopullisesti 31. joulukuuta 2013, jotta nykyistä ohjelmaa toteuttavat jäsenvaltioiden hyväntekeväisyysjärjestöt voivat ottaa huomioon uuden tilanteen, – ne katsovat, että edellytykset eivät täyty uutta ohjelmaa vuoden 2013 jälkeiselle kaudelle koskevan ehdotuksen osalta, joka komission on määrä esittää ja neuvoston hyväksyä, – ne eivät voi hyväksyä tällaista ohjelmaa koskevia komission oikeudellisia ja taloudellisia ehdotuksia tulevaisuudessa. Komissio panee merkille huomattavan jäsenvaltiojoukon kannan olla jatkamatta ohjelmaa vuoden 2013 jälkeen ja muuttaa yhteistä markkinajärjestelyä koskevaa EU:n asetusta sekä tulevaa monivuotista rahoituskehystä kaudelle 2014–2020 vastaavasti. Komissio aikoo ottaa huomioon tämän jyrkän vastustuksen tulevaisuudessa tällaista ohjelmaa koskevaa mahdollista oikeudellista ja taloudellista ehdotusta kohtaan, tämän kuitenkaan vaikuttamatta perussopimuksen mukaiseen komission aloiteoikeuteen. Ranskan ja Saksan yhteinen lausuma Elintarvikkeiden jakamista vähävaraisimmille henkilöille koskeva EU:n asetus perustuu tuotteiden jakamiseen unionin interventiovarastoista, ja sitä täydennetään tilapäisesti markkinoilta tehtävillä hankinnoilla. YMP:n perättäiset uudistukset ja markkinoiden kehitys ovat saaneet aikaan interventiovarastojen ja käytettävissä olevan tuotevalikoiman asteittaisen pienentymisen. Ranska ja Saksa pitävät nykyistä ohjelmaa toteuttavien jäsenvaltioiden hyväntekeväisyysjärjestöjen työtä tärkeänä ja siten suostuvat jatkamaan ohjelmaa siirtymäkauden ajan, joka päättyy lopullisesti 31. joulukuuta 2013, jotta nämä järjestöt voivat ottaa huomioon uuden tilanteen. Tässä yhteydessä Ranska ja Saksa panevat tyytyväisenä merkille hyväntekeväisyysjärjestöjensä välillä meneillään olevan näkemystenvaihdon. Neuvostossa käydyt keskustelut huomioon ottaen Saksa ja Ranska kuitenkin katsovat, että edellytykset eivät täyty uutta ohjelmaa vuoden 2013 jälkeiselle kaudelle koskevan ehdotuksen osalta, joka komission on määrä esittää ja neuvoston hyväksyä. Tämän vuoksi kumpikaan maa ei voi hyväksyä tällaista ohjelmaa koskevia komission oikeudellisia ja taloudellisia ehdotuksia tulevaisuudessa.